Combined Community Codec Pack

Combined Community Codec Pack, lebih lazim dirujuk sebagai CCCP, ialah satu arkib terkumpul bagi kodek (penapis mampatan video) yang dipek untuk Microsoft Windows, direka bentuk asalnya untuk main balik fansub anime. CCCP dibangunkan dan diselenggara oleh ahli-ahli dari pelbagai kumpulan fansub.

Nama tersebut merupakan permainan kata bagi Kesatuan Soviet; iaitu, versi abjad Cyril bagi kependekan nama penuhnya. Sebagai sebahagian daripada permainan kata tersebut, logo projek turut menampilkan lambang tukul dan sabit serta bintang daripada bendera Kesatuan Soviet.

 Tujuan 
CCCP dicipta untuk memenuhi keperluan berikut:
 Mengurangkan masalah utama yang disebabkan oleh pek-pek kodek yang berkonflik
 Menyediakan satu piawaian main balik media video bagi komuniti anime
 Berupaya untuk memain balik fail-fail dan format media video yang paling lazim
 Mudah untuk dipasang dan dinyahpasang — walaupun di kalangan pengguna yang tiada pengetahuan teknikal

Pek ini kecil dan padat, mengandungi hanya yang diperlukan bagi kebanyakan video; ia sengaja melumpuhkan sokongan bagi kebanyakan kodek yang dianggap tidak perlu. Dengan itu, ia berpotensi untuk mengelakkan masalah yang berpunca daripada kombinasi penapis yang tidak wajar dengan menyediakan satu penyelesaian main balik serba inklusif. Untuk menonton video yang diperakui CCCP, secara teorinya seseorang mestilah menyahpasang kesemua pek kodek lain dan seterusnya memasang CCCP. Falsafah ini membawa kepada beberapa kelemahan; memandangkan kebanyakan format tidak diupayakan secara lazim, pengguna perlu menetapkannya secara manual jika diperlukan. Tambahan pula, tidak seperti kebanyakan pek pesaing, CCCP direka lebih kepada menyahkod daripada mengekod, maka ia tidak menyertakan kebanyakan pengekod video sebagaimana pek-pek lain.

CCCP dibuat hanya untuk sistem pengendalian Microsoft Windows dan berfungsi dengan Windows XP/Vista/7. Versi terakhir yang menyokong Windows 2000 ialah 2010-10-10; versi terakhir yang menyokong 98/Me ialah 2007-02-22.

 Penerimaan 
Pada tahun 2006, On2 mula mengesyorkan CCCP sebagai satu penyelesaian penyahkodan mudah untuk menyuap video dan audio kepada aplikasi pengekodan Flix mereka. Kakitangan CCCP mengesyorkan agar tidak menggunakan perisian tampalan pendaftaran On2 yang disertakan, tetapi sekadar menghidupkan atau mematikan kodek yang diperlukan melalui menu tetapan CCCP. Pada tahun 2009, Majalah C't Jerman mengesyorkan CCCP sebagai satu-satunya pek kodek yang boleh dipercayai hari ini.

 Butir-butir teknikal 
 Kandungan 
Nota: Memasang kesemuanya berasingan tidak akan memberikan kesan yang sama seperti memasang CCCP kerana binaan ffdshow (perisian pengekodan video/audio teras) sudah tersuai, begitu juga dengan kesemua tetapan komponen-komponennya.
 CoreWavPack
 ffdshow-tryouts (binaan khas)
 Gabest's FLV Splitter
 Gabest's MPV (MPEG-2) Decoder
 Haali Media Splitter
 Media Player Classic Home Cinema (binaan khas)
 VSFilter

 Format yang disokong 
 Format bekas: AVI, OGM, MKV, MP4, FLV, 3GP dan TS
 Kodek video: MPEG-2, DivX, XviD, H.264/MPEG-4 AVC, WMV9, FLV1, Theora, dan Umum MPEG-4 ASP (3ivx, lavc, dsb.)
 Kodek audio: MP1, MP2, MP3, AC3, DTS, AAC, Vorbis, LPCM, FLAC, TTA dan WavPack

 Format terkenal yang tidak disokong secara asli 
 Nullsoft Streaming Video .nsv
 QuickTime .qt .mov (Boleh dimain balik menggunakan CCCP MPC dengan memasang perisian rasmi QuickTime atau QuickTime Alternative)
 RealMedia .rm .rmvb (Boleh dimain balik menggunakan CCCP MPC dengan memasang perisian rasmi RealPlayer atau Real Alternative)

 Lihat juga 
 Perbandingan antara kodek video
 ffdshow
 QuickTime Alternative
 Real Alternative
 Media Player Classic
 K-Lite Codec Pack

 Rujukan 

 Pautan luar 


Kategori:Kodek
Kategori:Perisian percuma